CELEX: 32013D0080
Language: bg
Date: 2013-02-13 00:00:00
Title: 2013/80/ЕС: Решение на Комисията от 13 февруари 2013 година за прекратяване на антидъмпинговата процедура относно вноса на заварени тръби, тръби и кухи профили с квадратно или правоъгълно напречно сечение от желязо, което е различно от чугун, или от стомана, която е различна от неръждаема стомана, с произход от бившата югославска република Македония, Турция и Украйна

14.2.2013   
            
            
               BG
            
            
               Официален вестник на Европейския съюз
            
            
               L 43/36
            
         РЕШЕНИЕ НА КОМИСИЯТА
   от 13 февруари 2013 година
   за прекратяване на антидъмпинговата процедура относно вноса на заварени тръби, тръби и кухи профили с квадратно или правоъгълно напречно сечение от желязо, което е различно от чугун, или от стомана, която е различна от неръждаема стомана, с произход от бившата югославска република Македония, Турция и Украйна
   (2013/80/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност („основния регламент“) (1), и по-специално член 9 от него,
   след консултация с Консултативния комитет,
   като има предвид, че:
   A.   ПРОЦЕДУРА
   
   
               (1)
            
            
               На 16 февруари 2012 г. в Европейската комисия („Комисията“) постъпи жалба с твърдение за нанасящ вреда дъмпинг при вноса на заварени тръби, тръби и кухи профили с квадратно или правоъгълно напречно сечение от желязо, което е различно от чугун, или от стомана, която е различна от неръждаема стомана („кухи профили“), с произход от бившата югославска република Македония, Турция и Украйна („засегнатите държави“).
            
         
               (2)
            
            
               Жалбата бе подадена от името на производители от Съюза („жалбоподателите“), които съставляват над 25 % от общото производство на Съюза на „кухи профили“. Жалбата съдържаше prima facie доказателства за наличието на дъмпинг и на произтичаща от дъмпинговия внос съществена вреда, което беше счетено за достатъчно основание за започването на антидъмпингова процедура.
            
         
               (3)
            
            
               След консултации с Консултативния комитет, с известие, публикувано в Официален вестник на Европейския съюз
                   (2), Комисията започна антидъмпингова процедура по отношение на вноса на кухи профили с произход от засегнатите държави.
            
         
               (4)
            
            
               Комисията изпрати въпросници до промишлеността на Съюза, производителите износители в засегнатите държави, вносителите и органите в бившата югославска република Македония, Турция и Украйна. На заинтересованите страни бе дадена възможност да представят становищата си в писмена форма и да поискат да бъдат изслушани в срока, посочен в известието за започване на процедурата.
            
         
               (5)
            
            
               На всички заинтересовани страни, които поискаха да бъдат изслушани и показаха, че са налице основателни причини за това, бе дадена такава възможност.
            
         Б.   ОТТЕГЛЯНЕ НА ЖАЛБАТА И ПРЕКРАТЯВАНЕ НА ПРОЦЕДУРАТА
   
   
               (6)
            
            
               С писмо до Комисията от 23 ноември 2012 г. жалбоподателите официално оттеглиха жалбата си.
            
         
               (7)
            
            
               В съответствие с член 9, параграф 1 от основния регламент процедурата може да бъде прекратена при оттегляне на жалбата, освен ако такова прекратяване би противоречало на интереса на Съюза.
            
         
               (8)
            
            
               Комисията счете, че настоящата процедура следва да бъде прекратена, тъй като при разследването не бяха открити никакви причини или доводи, които да сочат, че прекратяването би било в противоречие с интереса на Съюза.
            
         
               (9)
            
            
               Заинтересованите страни бяха информирани за това и им беше предоставена възможността да направят коментари. Не бяха получени коментари, които да сочат, че прекратяването би било в противоречие с интереса на Съюза.
            
         
               (10)
            
            
               Поради тази причина Комисията стигна до заключението, че антидъмпинговата процедура относно вноса в Съюза на кухи профили с произход от бившата югославска република Македония, Турция и Украйна следва да се прекрати, без да се налагат мерки,
            
         ПРИЕ НАСТОЯЩОТО РЕШЕНИЕ:
   Член 1
   Антидъмпинговата процедура относно вноса на заварени тръби, тръби и кухи профили с квадратно или правоъгълно напречно сечение от желязо, което е различно от чугун, или от стомана, която е различна от неръждаема стомана, понастоящем класифицирани в кодове по КН 7306 61 92 и 7306 61 99, с произход от бившата югославска република Македония, Турция и Украйна се прекратява.
   Член 2
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 13 февруари 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 343, 22.12.2009 г., стр. 51.
   
      (2)  ОВ C 96, 31.3.2012 г., стр. 13.